
	Nr.p.k.
	Jautājums
	Atbilde

	
	Jautājumi par atklāta konkursa “Vienkāršotā atjaunošana, būvniecības ieceres dokumentācijas izstrāde, būvdarbi un autoruzraudzība RSMT administratīvā un mācību korpusu (Ūdeļu ielā 22, 22A un 22B, Rīgā) ēkām” Id. Nr. VIAA 2024/09 ERAF RSMT (turpmāk – Atklāts konkurss) nolikumu un tā pielikumiem:
	

	1. 
	Iepazīstoties ar Pasūtītāja 05.07.2024. sniegtajām atbildēm uz Pretendenta jautājumiem Nr. 3, vēlamies vērst Pasūtītāja uzmanību uz to, ka sniegtajā atbildē, kā arī nolikuma 23.8. punktā ietvertās tabulas 2.punktā (C2 kritērijs) pastāv pretrunas. 
Lūdzam Pasūtītāju veikt attiecīgos grozījumus nolikumā, novērst pretrunas un 23.8. punktā ietvertās tabulas 2.punktā C2 kritērija noņemt atsauci uz nolikuma pielikuma Nr.3 “Kvalifikācijas prasības” 4.punktu, jo tur pie Būvprojekta vadītāja pieredzes prasībām norādīts:
“Iepriekšējo 3 (trīs) gadu laikā (2021., 2022., 2023. un 2024.g. līdz piedāvājuma iesniegšanas termiņa beigām) ir pieredze vismaz 1 (vienas) līdzvērtīgas būvniecības ieceres dokumentācijas izstrādē. […] “   
 
Savukārt 23.8. punktā ietvertās tabulas 2.punktā norādīts laika periods – iepriekšējie 5 (pieci) gadi (2019., 2020., 2021., 2022., 2023. un 2024. gadā līdz piedāvājumu iesniegšanas termiņa beigām), un skaidri un nepārprotami nodefinēt C2 vērtēšanas kritērija prasības.
	Iepirkuma komisija atkārtoti norāda, ka Atklāta konkursa nolikuma 23.8. punkta 2. vērtēšanas kritērijā C2 ir noteikts kritērijs, kuru izpildot pretendentam pastāv iespēja saņemt papildus 8 vērtēšanas punktus. Respektīvi, ja pretendents piedāvās piesaistītos speciālistus (būvprojekta vadītāju un atbildīgo būvdarbu vadītāju atbilstoši nolikuma pielikuma Nr. 3 “Kvalifikācijas prasības” 4. punktam), kuriem līguma izpildē ir sadarbības pieredze apvienotā projektēšanas un būvdarbu līguma izpildē 2019., 2020., 2021., 2022., 2023. un 2024. gadā līdz piedāvājumu iesniegšanas termiņa beigām, tad šādam pretendentam tiks piešķirti papildus 8 vērtēšanas punkti. 

Būvprojekta vadītājam izvirzītās minimālās prasības noteiktas Atklāta konkursa nolikuma 3. pielikuma “Kvalifikācijas prasības” 4.punkta tabulas 2.sadaļas 2. apakšpunktā, kuras ir jāizpilda neatkarīgi no tā vai pretendenta rīcībā ir piesaistītie speciālisti ar pieredzi apvienotā projektēšanas un būvdarbu līguma izpildē vai nav.

Nolikuma pielikuma Nr. 3 “Kvalifikācijas prasības” 4. punktā tiks vērtēta katra līgumā iesaistītā speciālista pieredze, savukārt Nolikuma 23.8. punktā ietvertajā piedāvājumu vērtēšanas kritēriju tabulā ar punktiem tiks vērtēta šo abu speciālistu iepriekšējā kopējā sadarbība, ja tāda ir bijusi.




Lūdzam pievērst uzmanību:

Sagatavojot tehnisko un finanšu piedāvājumu, ņemt vērā aktualizēto Atklāta konkursa nolikuma dokumentāciju.
Iepirkuma komisijas sniegtās atbildes ir neatņemama atklāta konkursa “Vienkāršotā atjaunošana, būvniecības ieceres dokumentācijas izstrāde, būvdarbi un autoruzraudzība RSMT administratīvā un mācību korpusu (Ūdeļu ielā 22, 22A un 22B, Rīgā) ēkām”, Id. Nr. VIAA 2024/09 ERAF RSMT, sastāvdaļa.

